[{"text_idx": "#000000", "text": "16.-17. augustil toimub Tallinnas alustavate o\u0303petajate stardifoorum 2023"}, {"text_idx": "#000001", "text": "Stardifoorumile on oodatud ko\u0303ik, kes alustasid o\u0303petajato\u0308o\u0308d 2022/23 o\u0303ppeaastal vo\u0303i teevad seda 2023/24 o\u0303ppeaastal. Kahe pa\u0308eva jooksul, 16. ja 17. augustil vo\u0303etakse vaatluse alla teemad, mis toetavad o\u0303petajato\u0308o\u0308 algust, ning tehakse koos ettevalmistusi algavaks kooliaastaks."}, {"text_idx": "#000002", "text": "Muuhulgas otsitakse foorumil vastuseid ku\u0308simustele \"Mida ta\u0308hendab alustavaks o\u0303petajaks olemine?\", \"Kuidas toetada erinevate o\u0303pilaste o\u0303ppimist?\", \"Kuidas planeerida tunde ja uut o\u0303ppeaastat?\", \"Kuidas suhelda lapsevanematega - pa\u0308riselt ja tulemuslikult?\", \"Kuidas toetada iseenda o\u0303ppimist?\", \"Kuidas end hoida ja ennetada la\u0308bipo\u0303lemist?\"."}, {"text_idx": "#000003", "text": "La\u0308hem info ja registreerumine kuni 8. augustini: "}, {"text_idx": "#000004", "text": "Head algused on olulised. Valmistume koos!"}, {"text_idx": "#000005", "text": "Kuidas la\u0308heb, alustav o\u0303petaja 2022/23?"}, {"text_idx": "#000006", "text": "Et teada, kuidas o\u0303petajato\u0308o\u0308 alustamist paremini toetada, vajame infot. Kutsume ko\u0303iki, kes 2022/23 o\u0303ppeaastal o\u0303petajato\u0308o\u0308d alustasid, oma kogemusest ma\u0308rku andma - so\u0303ltumata ametikoha suurusest, taustast ja vanusest vo\u0303i kas on otsus ja\u0308tkata o\u0303petajato\u0308o\u0308d samas koolis, muus koolis vo\u0303i siirduda edasi mo\u0303nele teisele to\u0308o\u0308kohale."}, {"text_idx": "#000008", "text": "Juba mo\u0303nda aega on meie organisatsioonis ku\u0308psenud mo\u0303te, et vo\u0303iksime koondada alustavate o\u0303petajate jaoks kokku ko\u0303ige olulisemad teemad ja o\u0303ppimist toetavad materjalid. Nu\u0308u\u0308d on see teoks saamas."}, {"text_idx": "#000009", "text": "Ideele andis hoogu juurde 2022. aasta augustis toimunud o\u0303petajate ja\u0308relkasvu ha\u0308katon ja sellele ja\u0308rgnenud Heateo mentorlusprogramm. Alates 2023. aasta jaanuarist tegutseb idee elluviimisega alustavate o\u0303petajate e-platvormi loomise eestvedaja Ann Alice Va\u0308ljataga."}, {"text_idx": "#000010", "text": "Saame la\u0308hemalt tuttavaks - nii Alice'iga kui e-platvormiga!"}, {"text_idx": "#000011", "text": "Alustame kuldse klassikaga: kes Sa oled ja kust Sa tuled?"}, {"text_idx": "#000012", "text": "Olen Alice ja tulen siitsamast haridusmaastikult, kus olen tegutsenud kaheksa aastat erinevates rollides - fu\u0308u\u0308sikao\u0303petajana, o\u0303petajate mentorina, o\u0303ppematerjalide loojana."}, {"text_idx": "#000013", "text": "Miks oled otsustanud oma to\u0308o\u0308s pu\u0308henduda alustavatele o\u0303petajatele?"}, {"text_idx": "#000014", "text": "Alustasin ise o\u0303petajana Noored Kooli programmis, mis ta\u0308hendas, et mu algus oli va\u0308ga toetatud - mul oli mentor ja lennukaaslased, kes ko\u0303ik olid minuga samas olukorras. Me kohtusime kaks korda kuus koolitusteks ja isegi sellise tugisu\u0308steemiga tundsin, et mu esimesed kaks aastat olid pa\u0308ris rasked ning mo\u0303tted loobumisest ka\u0308isid korduvalt peast la\u0308bi. Ei kujuta ette, et ma ilma selle programmi toeta oleks o\u0303petajaks ja\u0308a\u0308nud. Aga selliseid o\u0303petajaid, kes ja\u0308a\u0308vad algusaastatel oma to\u0308o\u0308ga u\u0308ksi, on va\u0308ga palju. Suures pildis tahaksin seda, et rohkematel alustavatel o\u0303petajatel oleks olemas tugisu\u0308steem ning seda na\u0308hakse normaalse to\u0308o\u0308kultuuri osana."}, {"text_idx": "#000015", "text": "Teine po\u0303hjus on see, et mulle meeldib inimeste o\u0303ppimisse ja arengusse panustada. O\u0303petajana alustamine on pika o\u0303piteekonna ettevo\u0303tmine, kus toe ja tagasiside vajadus on ja\u0308rjepidev. Va\u0308ljakutsed alustavatel o\u0303petajatel on va\u0308ga sarnased, kuid lahendusteni jo\u0303udmiseks on vaja ikka la\u0308heneda individuaalset, sest o\u0303petajate isikuomadused ja suhted klassis on ainulaadsed. See teeb selle to\u0308o\u0308 paeluvaks."}, {"text_idx": "#000016", "text": "Kui Sul oleks vo\u0303imalus kutsuda alustavate o\u0303petajate toetamisel appi kuldkala, siis milliseid soove paluksid tal ta\u0308ita?"}, {"text_idx": "#000017", "text": "Esiteks tahaksin, et meie koolidesse jo\u0303uaksid o\u0303petajatena need, kes on selle peale su\u0308gavalt mo\u0303elnud, avatud o\u0303ppimiseks ja enesearenguks. See puudutab nii o\u0303petajaks kandideerijaid, kui seda, kuidas koolijuhid teevad va\u0308rbamist, valikut. Siis tahaks, et igal alustaval o\u0303petajal oleks mentor, kes tunneks selle rolli u\u0308lesandeid ja vastutust, tahaks ja oskaks seda rolli kanda ning saaks selle eest ka tasu. Ning kolmandaks tahaks, et alustava o\u0303petaja ametikoha ja to\u0308o\u0308u\u0308lesannete sisse oleks arvestatud ka aeg tema arenguks ja o\u0303ppimise reflekteerimiseks."}, {"text_idx": "#000018", "text": "Tegeled Alustavat o\u0303petajat toetava kooli juures alustavatele o\u0303petajatele suunatud e-platvormi arendamisega. Mis see ta\u0308psemalt on?"}, {"text_idx": "#000019", "text": "E-platvorm saab olema kogum erinevates formaatides praktilisi materjale, millele alustav o\u0303petaja saab toetuda, et o\u0303ppida o\u0303petamise po\u0303himo\u0303tteid ja arendada oma tegevust paralleelselt igapa\u0308evato\u0308o\u0308ga. Teades, et enam kui iga teine alustav o\u0303petaja on ilma kvalifikatsioonita, mo\u0303tleme platvormi loomisel ka eraldi neile alustajatele, kellel eelnevat va\u0308ljao\u0303pet ei ole. Platvormi kaudu teeme ka\u0308ttesaadavaks o\u0303petajato\u0308o\u0308d toetavaid juhiseid ja haridusteaduslikku taustainfot o\u0303ppe planeerimise ja la\u0308biviimise kohta ning toome sisse ka kogenud o\u0303petajate ja o\u0303petajate koolitajate kogemusi ja nippe."}, {"text_idx": "#000020", "text": "Milline on Sinu visioon selle platvormi tulevikuks?"}, {"text_idx": "#000021", "text": "Minu silmis kasvaks sellest va\u0308lja keskkond ja eelko\u0303ige kogukond, kus (alustavad) o\u0303petajad saavad tuge enesearenguks. See oleks elav materjalikogum, mis ta\u0308ieneks pidevalt haridusteaduslike teadmiste, o\u0303petajate kogemuslugude, ekspertide arvamuse ja ko\u0303ige muuga, mis on o\u0303petajatele va\u0308a\u0308rtuslik."}, {"text_idx": "#000022", "text": "Lo\u0303petuseks: milline on Sinu soov alustavatele o\u0303petajatele?"}, {"text_idx": "#000023", "text": "Ole avatud o\u0303ppimisele ja siis on sinu o\u0303pilased samuti avatud o\u0303ppimisele."}, {"text_idx": "#000025", "text": "Lisalugemist: Alustavad o\u0303petajad saavad neid toetava veebiplatvormi (Postimees, 29.12.2022)"}, {"text_idx": "#000026", "text": "7. jaanuaril toimus esimene Anija, Jo\u0303ela\u0308htme, Kose ja Tapa valla alustavate o\u0303petajate kohtumine. Tegemist on algatusega, mis toob uued o\u0303petajad kokku kogemusi jagama ning to\u0308o\u0308 ka\u0308igus tekkinud va\u0308ljakutsetele lahendusi leidma. Algatust viime ellu IshK Tolaram Foundationi toetusega koosto\u0308o\u0308s Tolaram Grupile kuuluva Horizon Tselluloosi ja Paberi AS'iga."}, {"text_idx": "#000028", "text": "Horizon Tselluloosi ja Paberi AS\u2019i tegevjuht Bashyam Krishnan u\u0308tles: \u201cEttevo\u0303te ja Tolaram Group on olnud aktiivselt seotud ja\u0308tkusuutliku arengu algatustega. Oleme kvaliteetse hariduse poolt ja meil on hea meel toetada alustavate o\u0303petajate programmi.\u201d"}, {"text_idx": "#000029", "text": "\u201eEesti o\u0303petajate ja\u0308relkasvu tugevus so\u0303ltub va\u0308ga palju just sellest, kuidas la\u0308heb meie alustavatel o\u0303petajatel,\u201d ra\u0308a\u0308kis MTU\u0308 tegevjuht Triin Noorko\u0303iv. \u201eOleme va\u0308ga ro\u0303o\u0303msad, et saame koos IshK Tolaram Foundationi toega astuda samme selle jaoks, et alustavad o\u0303petajad vo\u0303iksid professionaali kaasabil uurida oma tegevust ning leida edasiviivaid lahendusi ja kaasteelisi oma piirkonnas, kodu- ja to\u0308o\u0308koha la\u0308hedal. Soovime, et sarnased kohtumised vo\u0303iksid saada heaks tavaks ning leida aset u\u0308le Eesti.\u201d"}, {"text_idx": "#000032", "text": "Horizon Tselluloosi ja Paberi AS tegeleb jo\u0303upaberi ja pakenditoodete valmistamisega. Ja\u0308tkusuutlikud paberitooted on ta\u0308ielikult taastuvad, taaskasutatavad, korduvkasutatavad ja kompostitavad ning neid eksporditakse enam kui 70 riiki."}, {"text_idx": "#000033", "text": "Millisel viisil on Sinu kool alustavat o\u0303petajat toetav kool?"}, {"text_idx": "#000034", "text": "Anna meile ma\u0308rku! Ta\u0308htaeg: juuli lo\u0303pp."}, {"text_idx": "#000035", "text": "Ootame sisendit ko\u0303igilt, kes alustasid koolis o\u0303petamisto\u0308o\u0308d 2019. aastal vo\u0303i hiljem - jagage ja tunnustage oma koolide tegevusi, mis on aidanud teil o\u0303petajaametisse sisse elada."}, {"text_idx": "#000036", "text": "Oleme va\u0308ga ta\u0308nulikud mistahes abi eest info levitamisel hiljuti alustanud o\u0303petajateni. Na\u0308iteks jagage nendega Facebookis postitust vo\u0303i edastage allja\u0308rgnev kiri."}, {"text_idx": "#000037", "text": "See kiri on Sulle, kui alustasid o\u0303petajato\u0308o\u0308d 2019. aastal vo\u0303i hiljem. See kiri on ka Sulle, kui tunned mo\u0303nd o\u0303petajat, kes alustas o\u0303petajato\u0308o\u0308d 2019. aastal vo\u0303i hiljem: ole hea ja aita infol temani jo\u0303uda."}, {"text_idx": "#000038", "text": "Et uued o\u0303petajad vo\u0303iksid vo\u0303imalikult sujuvalt ja sisukalt o\u0303petajato\u0308o\u0308sse sisse elada, kogume infot koolide tegevuste kohta, mis seda on toetanud. Kui tunned, et oled saanud oma koolis o\u0303petajato\u0308o\u0308 alustamisel vajalikku tuge ja ta\u0308helepanu; kui oled kogenud, et oled o\u0303iges kohas; kui tead, et Sinu kool on teinud pingutusi Sinu vastuvo\u0303tmiseks o\u0303petajate perre ja aitab Sul samm-sammult olla ja\u0308rjest parem o\u0303petaja, palun vaata edasi siia: "}, {"text_idx": "#000039", "text": "Ootame ma\u0308rguandeid Sinu kogemustest juuli lo\u0303puni, et koos va\u0308a\u0308rtuslikke tegevusi tunnustada ja jagada neid innustuseks koolidega u\u0308le kogu Eesti."}, {"text_idx": "#000040", "text": "Parimate soovidega Alustavat o\u0303petajat toetava kooli meeskond ja koosto\u0308o\u0308partneridwww.alustavato\u0303petajattoetavkool.ee"}, {"text_idx": "#000041", "text": "Kutsume alustavaid o\u0303petajaid distantso\u0303ppe-kevadel e-supervisioonidele"}, {"text_idx": "#000042", "text": "Distantso\u0303ppe tingimustes on alustavad o\u0303petajad kahekordselt uues olukorras \u2013 uues rollis o\u0303petajana ning selle ko\u0303rval vajadusega rakendada ka ta\u0308iesti uusi to\u0308o\u0308meetodeid. On selge, et siin on mo\u0303istlik ja vajalik ka ta\u0308iendav toetus."}, {"text_idx": "#000043", "text": "Omalt pool oleme sellesse kevadesse kavandanud uue algatuse - alustavate o\u0303petajate e-kohtumised \u2013 supervisioonid. Nende ka\u0308igus juhendatakse osalejaid oma tegevust analu\u0308u\u0308sima ja aktuaalsetele va\u0308ljakutsele lahendusi leidma."}, {"text_idx": "#000044", "text": "Kohtumised on avatud sellel ja eelmisel o\u0303ppeaastal alustanud o\u0303petajatele u\u0308le Eesti ning viiakse la\u0308bi kogenud o\u0303petajate, koolitajate ja superviisorite eestvedamisel."}, {"text_idx": "#000045", "text": "Kutsume osalema ja aitama infot levitama ko\u0303igile neile, kes hiljuti o\u0303petajato\u0308o\u0308d alustasid!"}, {"text_idx": "#000046", "text": "Kohtumiste toimumisele saab aidata kaasa Ma armastan aidata annetuskeskkonna eriannetuste kampaania raames siin. Oleme va\u0308ga ta\u0308nulikud iga panuse eest!"}, {"text_idx": "#000047", "text": "O\u0303petajato\u0308o\u0308d on hea alustada koolides, kus on alustajatele mo\u0303eldud"}, {"text_idx": "#000048", "text": "eesti keele ja kirjanduse o\u0303petaja"}, {"text_idx": "#000049", "text": "8. ja 9. klassi fu\u0308u\u0308sika o\u0303petaja"}, {"text_idx": "#000050", "text": "eesti keel teise keelena o\u0303petaja\nvene keele ja kirjanduse o\u0303petaja"}, {"text_idx": "#000052", "text": "Kas Teie kool on alustavat o\u0303petajat toetav kool?\n\ud83d\udc49 Materjale koolijuhtidele\ud83d\udc49 O\u0303petaja to\u0308o\u0308aja kalkulaator\n16.-17. augustil toimub Tallinnas alustavate o\u0303peta...\nOleme NULA 2. lennu vilistlased\nTU\u0308 haridusteaduste instituut, o\u0303petajate ta\u0308ienduskoolitus- ja kutseaasta keskus"}, {"text_idx": "#000053", "text": "Kas Teie kool on alustavat o\u0303petajat toetav kool?"}, {"text_idx": "#000054", "text": "16.-17. augustil toimub Tallinnas alustavate o\u0303peta..."}, {"text_idx": "#000055", "text": "Oleme NULA 2. lennu vilistlased"}, {"text_idx": "#000056", "text": "TU\u0308 haridusteaduste instituut, o\u0303petajate ta\u0308ienduskoolitus- ja kutseaasta keskus"}]